# Gamma Piscium

Gamma Piscium (γ Psc / 6 Piscium / HD 219615) és el segon estel més brillant de la constel·lació dels Peixos, després de Kullat Nunu (η Piscium), amb magnitud aparent +3,70. No té nom propi habitual, però en l'astronomia xinesa, al costat de Fum al Samakah (β Piscium), θ Piscium, ι Piscium i ω Piscium, formava Peih Leih, «el llampec». S'hi troba a 131 anys llum de distància del sistema solar.
Gamma Piscium és un gegant groc-taronja de tipus espectral G9III —de vegades classificada com a K0— la temperatura superficial del qual és de 4.833 K. Amb una lluminositat 61 vegades major que la del Sol i un radi equivalent a 11 radis solars, és menys gran i lluminosa que altres gegants similars i més coneguts tals com Capella (α Aurigae), Vindemiatrix (ε Virginis) o Ain (ε Tauri). La seva massa és un 70% major que la massa solar i té una edat de 1.600 milions d'anys.
Potser la característica més notable de Gamma Piscium siga la velocitat a la qual es desplaça. Movent-se a més de tres quarts de segon d'arc per any, li correspon una velocitat real de 145 km/s, unes set vegades major que la major part dels estels locals. Això és indicatiu que Gamma Piscium és una visitant provinent d'una altra part de la galàxia, fora del fi disc que forma la Via Làctia on s'hi troba el Sol. Prova d'això és la seva baixa metal·licitat ([Fe/H] = -0,62), una quarta part de la solar, característica d'aquest tipus d'estels.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Henrique Schmitt «Fundamental Parameters of 87 Stars from the Navy Precision Optical Interferometer» (en anglès). Astronomical Journal, 1, 20-12-2017, pàg. 30-45. DOI: 10.3847/1538-3881/AA9D8B.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Henrik Jönsson «Abundances of disk and bulge giants from high-resolution optical spectra. I. O, Mg, Ca, and Ti in the solar neighborhood and Kepler field samples» (en anglès). Astronomy and Astrophysics, 08-02-2017. DOI: 10.1051/0004-6361/201629128.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Andrzej Niedzielski «The Penn State - Torun Centre for Astronomy Planet Search stars. IV. Dwarfs and the complete sample» (en anglès). Astronomy and Astrophysics, 7-2018. DOI: 10.1051/0004-6361/201731696.
* ↑ Wolfgang Gieren «The abundances of nearby red clump giants*» (en anglès). Monthly Notices of the Royal Astronomical Society, 2, 07-11-2007, pàg. 553–566. DOI: 10.1111/J.1365-2966.2007.11852.X.
* ↑ Nils Ryde «Galactic chemical evolution of sulphur. Sulphur abundances from the [SI] {lambda}1082 nm line in giants» (en anglès). Astronomy and Astrophysics, 2013, pàg. 115–115. DOI: 10.1051/0004-6361/201322317.
* ↑ Gamma Piscium (SIMBAD)
* ↑ «Pisces». A: Courier Dover Publications. Star Names — Their Lore and Meaning (en anglès), 1889, p. 563. ISBN 0-486-21079-0.
* 1 2 Gamma Piscium (Stars, Jim Kaler)
* 1 2 Takeda, Y.; Sato, B.; Murata, D. «Stellar Parameters and Elemental Abundances of Late-G Giants». Publications of the Astronomical Society of Japan, 60, 4, 2008. pp. 781 - 802.